|  |
| --- |
| 30. SJEDNICA GRADSKOG VIJEĆA GRADA POŽEGETOČKA 1. DNEVNOG REDAINFORMACIJAO IZVJEŠĆU O OBAVLJENOJ FINANCIJSKOJ rEVIZIJIGRADA POŽEGE ZA 2022. GODINUPREDLAGATELJ: Gradonačelnik Grada Požege IZVJESTITELJ: Gradonačelnik Grada Požege Rujan 2024. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 041-01/24-01/1

URBROJ: 2177/01-01/01-24-2

Požega, 2. rujna 2024.

GRADSKOM VIJEĆU GRADA POŽEGE

PREDMET: Izvješće o obavljenoj financijskoj reviziji Grada Požege za 2022. godinu, informacija

 dostavlja se

Na temelju članka 62. stavka 1. podstavka 34. Statuta Grada Požege (Službene novine Grada Požege, broj: 2/21. i 11/22.) te članka 59. stavka 1. Poslovnika o radu Gradskog vijeća Grada Požege (Službene novine Grada Požege, broj 9/13., 19/13., 5/14., 19/14., 4/18. i 7/18.-pročišćeni tekst, 2/20., 2/21. i 4/21.- pročišćeni tekst.), upućuje se Naslovu Informacija o Izvješću o obavljenoj financijskoj reviziji Grada Požege za 2022. godinu, kako slijedi:

Državni ured za reviziju, Područni ured Slavonski Brod obavio je financijsku reviziju Grada Požege (u nastavku teksta: Grad Požega) za 2022. godinu, sukladno odredbama članka 19. i 21. Zakona o Državnom uredu za reviziju (Narodne novine, broj: 25/19.) (u nastavku teksta: Zakon o Državnom uredu za reviziju).

Postupci revizije provedeni su u razdoblju od 4. listopada 2023. do 16. travnja 2024. godine.

Revizijom su obuhvaćena sljedeća područja: djelokrug i unutarnje ustrojstvo, sustav unutarnjih kontrola, planiranje i izvršenje proračuna, računovodstveno poslovanje, financijski izvještaji, prihodi i primici, rashodi i izdaci, imovina, obveze i vlastiti izvori te javna nabava.

Nacrt Izvješća o obavljenoj financijskoj reviziji Grada Požege za 2022. godinu dostavljen je zakonskom predstavniku Grada Požege, dana 22. ožujka 2024. godine na očitovanje. Očitovanja na činjenice opisane u Nacrtu izvješća, Državnom uredu za reviziju dostavljena su u zakonskom roku. Konačno izvješće o obavljenoj financijskoj reviziji Grada Požege za 2022. godinu, sa ugrađenim očitovanjima Grada Požege i obrazac Plan provedbe naloga i preporuka i izvještavanje o provedbi (u nastavku teksta: obrazac PPNP), dostavljeno je zakonskom predstavniku Grada Požege, dana 16. travnja 2024. godine. Obrazac PPNP je dostavljen u zakonskom roku.

Temeljem odredbe članka 21. stavka 5. Zakona o Državnom uredu za reviziju, na Izvješće o obavljenoj reviziji zakonski predstavnik može u roku od osam dana od dana primitka Izvješća staviti prigovor. Na Izvješće o obavljenoj reviziji nije iskazan prigovor.

U financijskoj reviziji izražavaju se dva mišljenja, jedno za financijske izvještaje i drugo za usklađenost poslovanja.

Za izražavanje mišljenja odlučujuću ulogu ima, za:

1. financijske izvještaje - prag značajnosti po:

- vrijednosti - određuje se u apsolutnom i relativnom iznosu (postotak od ukupnih prihoda i primitaka, rashoda i izdataka ili vrijednosti imovine)

- prirodi ili sadržaju - ovisi o vrsti poslovnih događaja koji su utjecali na financijske izvještaje ili na usklađenost poslovanja s propisima

2. usklađenost poslovanja - značajnost po prirodi ili sadržaju, koja se temelji na ocjeni jesu li aktivnosti, financijske transakcije i informacije u svakom bitnom pogledu u skladu s mjerodavnim podlogama, odnosno zakonima i drugim propisima i unutarnjim aktima kojima je uređeno poslovanje subjekta revizije i koji su na temelju procjene rizika određeni kao kriterij za izražavanje mišljenja.

Vrste mišljenja su:

**1. bezuvjetno - stopa pogreške niža je od 2 %, u financijskim izvještajima i poslovanju nema bitnih pogrešaka**

2. uvjetno - stopa pogreške viša je od 2 %, ali pogreške pojedinačno ili skupno nemaju prožimajući učinak na točnost financijskih izvještaja, a poslovanje u manjoj mjeri nije obavljano u skladu s propisima

3. nepovoljno - stopa pogreške viša je od 2 %, pogreške imaju prožimajući učinak na točnost financijskih izvještaja, a poslovanje u znatnom dijelu nije obavljano u skladu s propisima

4. suzdržano - nema mogućnosti za pribavljanje dostatnih i primjerenih revizijskih dokaza na temelju kojih se izražava mišljenje.

**Državni ured za reviziju o financijskim izvještajima i o usklađenosti poslovanja Grada Požege za 2022. godinu izrazio je bezuvjetno mišljenje.**

GRADONAČELNIK

dr.sc. Željko Glavić, v.r.

PRIVITAK:

1. Prijedlog Zaključka Gradskog vijeća Grada Požege
2. Izvješće o obavljenoj financijskoj reviziji Grada Požege za 2022. godinu

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 041-01/24-01/1

URBROJ: 2177/01-02/01-24-3

Požega, \_\_. rujna 2024.

Na temelju članka 35. stavka 1. točke 6. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 20. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 30. sjednici, održanoj dana, \_\_. rujna 2024. godine, donosi sljedeći

Z A K L J U Č A K

1. Gradsko vijeće Grada Požege prima na znanje Informaciju o Izvješću o obavljenoj financijskoj reviziji Grada Požege za 2022. godinu.

2. Ovaj će se Zaključak objaviti u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradonačelniku Grada Požege
2. Upravnim tijelima Grada Požege
3. Pismohrani.